چوبا بايڠکن سلوروه تانه اير مڠيشتهارکن ڤڠݢوناٴن سمولا توليسن جاوي. سموا ميديا، تيليۏيشن دان راديو، اعلان٢ جالنن دان سݢالا سورت٢ رسمي، ڤمبلاجرن بهاس ملايو دسکوله، ترماسوق ساٴينس دان ماتماتيک، سجاره دان سني لوکيس مڠݢوناکن توليسن جاوي.۔
موڠکين سبهاݢين درڤد کيت اکن مڠڠݢڤ اين اداله سواتو ڤربواتن کولوت. تاڤي چوبا بايڠکن باݢايمان نݢارا٢ تيمور تڠه بوليه منجادي نݢارا يڠ ممباڠون ستارا دڠن ماليسيا والحال مريک جوݢ مڠکوناکن توليسن يڠ همڤير سام. موڠکين سيلڤ کيت کران ترلالو فاناتيک دڠن بوداي بارت دان مڠمبيل تروس توليسن لاتين اونتوق منجادي توليسن ڤرهوبوڠن. تنڤا کيت سدري اين اداله سبهاݢين دريڤد کسن ڤنيڠݢلن ڤنجاجه سدڠکن دري سکوڤ يڠ لاٴين تيدق ڤولا راماي دانتارا کيت يڠ بوليه برتوتوت دالم بهاس٢ ڤنجاجه دڠن لنچر سکالي. سباݢاي چونتوه يڠ موده براڤله ساڠت ڤندودوق کمڤوڠ يڠ بوليه برتوتور دالم بهاس اڠݢريس.۔
ݢامبر اين منونجوقکن ساورڠ واتيتا يڠ تيدق برتودوڠ (ايليمن بوکن اسلام) تتاڤي اعلانڽ دتوليس دالم بهاس عراب، بهاس ايبوندا اسلام.۔
ݢمبر کدوا منونجوقکن کماجوان سبواه بندراي دنݢارا تيمور تڠه، قطر.۔
سلنجوتڽ، فينومينا ڤليق باݢي مريک يڠ تيدق ڤرنه مڠونجوڠي کوتا بهارو، کلنتن. فينومينا يڠ سام بوليه جوݢ دليهت دنݢري قدح دارالأمان.
۔:ماي کارين برتودوڠ:۔
۔:دان اڤکه اين بوليه دکاتݢوريکن سباݢاي کولوت؟:۔
فيکيرکنله، سبلوم ترلالو ليوت، سبلوم تياد لاݢي سسياڤا يڠ بوليه ممباچ توليسن جاوي، سبلوم ورݢ توا تروس ڤرݢي، دان سبلوم رماج٢ منجادي بوتا جاوي، سايلوقڽ جيک توليسن اين درسميکن سمولا. کاسيهن مليهت ورݢ توا يڠ مان مريک کهيلڠن سومبر باچاٴن.۔
دان بايڠکن، جيک توليسن اين دجاديکن توليسن کبڠساٴن، موڠکين سواتو هاري کيت مليهت سموا مجله، رواڠن٢ ݢوسيڤ، ماله بلوݢ٢ اينترنيت، سمواڽ دتوليس دڠن توليسن اين. ڤد ساعة ايت، توليسن اين بوکن لاݢي ڤڠهالڠ باݢي ڤلباݢاي لاڤيسن مشارکت يڠ بربيلڠ قوم.۔
bjn_Arab bjn_Arab bjn_Arab bjn_Arab bjn_Arab ace_Arab bjn_Arab bjn_Arab bjn_Arab